
Atsižvelgiant į Šiaulių miesto savivaldybės tarybos 2025 m. birželio 5 d. sprendimą Nr T-282 „Dėl savivaldybės turto pripažinimo nereikalingu naudoti“, pakeisti Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą, patvirtintą Savivaldybės tarybos 2021 m. vasario 4 d. sprendimu Nr. T-6 „Dėl Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo patvirtinimo“ (toliau – Sąrašas).

Vadovaujantis Lietuvos Respublikos Vyriausybės 2014 m. spalio 28 d. nutarimo Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ 3.2 papunkčiu, viešame aukcione parduodamo nekilnojamojo turto ir kitų nekilnojamųjų daiktų sąrašą tvirtina savivaldybės taryba, kai nekilnojamasis turtas ir kiti nekilnojamieji daiktai nuosavybės teise priklauso savivaldybei.


. Išbraukti iš Sąrašo:
20,20 kv. m bendro ploto patalpa – butas (unikalus numeris 2998-5005-9012:0044, pažymėta plane 1N5p) su 5,05 kv. m bendrojo naudojimo patalpomis Aerouosto g. 7-517A, Šiauliuose	Vadovaujantis Lietuvos Respublikos Vyriausybės 2014 m. spalio 28 d. nutarimo Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ 22.1 papunkčiu, nekilnojamasis turtas arba kiti nekilnojamieji daiktai iš patvirtinto Sąrašo išbraukiami, kai nekilnojamasis turtas ar kitas nekilnojamasis daiktas yra parduotas aukcione ir aukciono laimėtojas yra įvykdęs visus įsipareigojimus pagal nekilnojamojo turto ir jam priskirto žemės sklypo pirkimo-pardavimo sutartis arba kito nekilnojamojo daikto pirkimo-pardavimo sutartis. 	Už objektą pirkėjas su Savivaldybe yra atsiskaitęs ir įvykdęs visus sutartinius įsipareigojimus. 	





. Papildyti Sąrašą žemiau nurodytais objektais:
Automobilių stovėjimo aikštelė (bendras plotas 3992,49 kv. m, unikalus numeris 4400-6435-1678) Tolminkiemio g. 4, Šiauliai	Į Sąrašą objektas yra įtraukiamas vadovaujantis 2025 m. birželio 5 d. Savivaldybės Tarybos sprendimu Nr. T-282 „Dėl savivaldybei nuosavybės teise priklausančių gyvenamųjų patalpų pripažinimo netinkamomis (negalimomis) naudoti“.


Vadovaujantis Savivaldybės Apskaitos skyriaus pateiktais duomenimis (paskaičiuotu nusidėvėjimu) Sąraše nurodytų Savivaldybės objektų likutinės vertės yra pakoreguotos. Sąraše nurodytų Savivaldybės objektų likutinės vertės yra pateiktos 2025 m. liepos 31 d.

Naujos teisinio reguliavimo nuostatos nenumatomos.

Priėmus sprendimą neigiamų pasekmių nenumatoma. Teigiamos pasekmės – pardavus nebenaudojamą nekilnojamąjį turtą sumažės šio turto išlaikymo išlaidos, Savivaldybės biudžetas bus papildytas papildomomis pajamomis.

Priėmus sprendimą bus keičiamas Savivaldybės viešame aukcione parduodamo nekilnojamojo turto ir kitų nekilnojamųjų daiktų sąrašas, patvirtintas Savivaldybės tarybos 2021 m. vasario 4 d. sprendimu Nr. T-6 „Dėl Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašo patvirtinimo“.

Papildomų teisės aktų nėra.

Sprendimui įgyvendinti yra skirtos lėšos (objektų pardavimo dokumentams parengti (turto vertinimas, energinio naudingumo sertifikatas, duomenų tikslinimas sandoriui).

Lietuvos Respublikos korupcijos prevencijos įstatymo 8 straipsnio 1 dalyje yra numatyti atvejai kada viešojo administravimo subjektas, rengiantis norminio teisės akto projektą, Vyriausybės nustatyta tvarka atlieka šio teisės akto projekto antikorupcinį vertinimą. Dėl teisės akto projekto antikorupcinio vertinimo spręs Šiaulių miesto savivaldybės administracijos už korupcijai atsparios aplinkos kūrimą atsakingas asmuo.

Savivaldybės administracijos Turto valdymo skyrius. Rengėjas − skyriaus patarėja Ernesta Baltutienė, tel. +370 41 509 594.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

